**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzatának***

***2022. június 28.-i***

***rendkívüli, nyílt testületi üléséről***

**J E G Y Z Ő K Ö N Y V**

Készült: 2022. június 28-án Kerecsend Község Önkormányzata rendkívüli, nyílt képviselő-testületi ülésén (Kerecsend, Fő u. 55.) Időpont: 16:00

**Az ülésen elfogadott döntések:**

|  |  |
| --- | --- |
| 60/2022. (VI.28.) határozat | KNÖ kérelme a régi iskola mellett található kereszt áthelyezéséről |
| 61/2022. (VI.28.) határozat | Dr. Tarcheh Ghassan háziorvosi feladat ellátási és orvosi lakásbérleti szerződéseinek megtárgyalása |
| 62/2022 (VI.28.) határozat | Kovácsné Békési Beatrix jutalom megállapítása |

*A jegyzőkönyv 140-145. oldalt tartalmaz.*

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Békési Gyula képviselő

Nagy Ferenc képviselő

Prokaj Milán képviselő

Békési Eszter jegyzőkönyvvezető

NAPIRENDEK

1. KNÖ kérelme a régi iskola mellett található kereszt áthelyezéséről

előadó: dr. Szász Kata jegyző

1. Dr. Tarcheh Ghassan háziorvosi feladat ellátási és orvosi lakásbérleti szerződéseinek megtárgyalása

előadó: dr. Szász Kata jegyző

1. Kovácsné Békési Beatrix jutalom megállapítása

előadó: Sári László polgármester

**dr. Szász Kata jegyző**

Két dolgokkal kapcsolatban kellene döntenünk ezen a rendkívüli ülésen. Tegnap volt a Német Nemzetiségi Önkormányzat testületi-ülése, és gyakorlatilag szeretnének tőlünk egy hozzájárulást a kereszt áthelyezésével kapcsolatban. A másik dolog, hogy Ghassan doktor a mai nap hívott fel, hogy augusztus 1-gyel át szeretné venni a praxist. Viszont ehhez szükséges, hogy a képviselő-testület elfogadja ezt a 2 szerződést, holnap aláírásra kerül és megy az ANTSZ-hez, és augusztus 1-el át tudja venni a praxist és le tudjunk jelenteni a pályázatot is. Ez a szerződés már korábban kiküldésre került, aki megnézte az ismerheti. Annyi módosult benne, hogy a mai nap folyamán egyeztettem vele a rendelési időket. A rendelési idő plusz 1-1 órával módosul így napi 3 óra lesz a rendelési idő és a szerdai napon lesz az iskolai-óvodai orvosi ellátás, 10-11 óra között.

**dr. Szász Kata jegyző**

A kereszttel kapcsolatban a nemzetiségi önkormányzat azért szeretné közterületre áthelyezni, hogy a látogathatósága és a felújítása is zökkenőmentes legyen, ne kelljen mindig a tulajdonostól engedélyt kérni. Viszont ahhoz, hogy ők át tudják tenni, kell az önkormányzat engedélye.

**Forgácsné Román Rita alpolgármester**

Az előzmény annyi, hogy a Német Nemzetiségi Önkormányzat sikeres pályázatot nyújtott be az útmenti keresztek felújításához és az elnyert összegből kettőt tud felújítani, a Demjéni út végén lévőt és az alvégben lévő keresztet. Az elvégben lévő kereszt magánterületen van és 1-1,5 méterrel kellene arrébb helyezni.

**dr. Szász Kata jegyző**

Gyakorlatilag így kikerülne közterületre a kereszt, ez lenne a lényege és annyit kért még, hogy a térképekre kerüljön felrajzolásra.

**Forgácsné Román Rita alpolgármester**

A géptelepen lévő meglepően jó állapotban van. A két legrosszabb a Demjéni út végén és az alvégben levő. Tegnap voltunk szemlézni, azon a területen nagyon szépek a virágok, úgy gondolom, méltó helyen lenne. Csabának volt olyan gondolata, hogy a májusi nagy búcsú – talán jövő évtől kisbúcsúként lenne – hogy szeretne német nemzetiségi rendezvényt is.

**Sári László polgármester**

Ki az, aki támogatja ezt az előterjesztést?

Egyhangú igen.

**60/2022. (VI.24.) határozat**

Kerecsend Község Önkormányzatának Képviselő-testülete megtárgyalta és elfogadta a Kerecsendi Német Nemzetiségi Önkormányzat kérelmét a kerecsendi régi iskola mellett található kereszt áthelyezéséről. A Képviselő-testület az Önkormányzat nevében megadja a tulajdonosi hozzájárulást a kereszt áthelyezéséről a 479/5 helyrajzi számú közterületi ingatlanra.

Határidő: július 15.

Felelős: Sári László

**2. napirendi pont**

**Forgácsné Román Rita alpolgármester**

Amiatt voltam kíváncsi a rendelési időre, mert míg korábban össze-vissza volt a rendelés, most azért már egy jól bevált rendelési idő van, kialakult rendszer szerint.

**Békési Gyula képviselő**

Akkor beköltözik a lakásba?

**dr. Szász Kata jegyző**

Igen, de még nem augusztus elején költözik, csak elkezdi berendezni. Ezzel a szerződéssel egyidejűleg aláírja a lakásbérleti szerződést is.

**Sári László polgármester**

A költségvetésben a kiegészítésre szánt sort talán meg tudjuk takarítani.

**Békési Gyula képviselő**

Mi ez a gyors változás?

**dr. Szász Kata jegyző**

Már előzőleg is jelezte nekem, hogy felmondja a Kurittyáni praxisát július 1-el bezárólag. A támogató felé úgy lett kinyilatkoztatva, hogy július 1 és november 15 között átveszi a praxist, attól függ, mikor kapja meg az OEP-től a letelepedési engedélyes támogatást. Viszont ő úgy döntött, hogy nem várja meg ezt a támogatást, hanem már hamarabb szeretné átvenni. A szerződést már elfogadja, két hónapnyi munka van benne, hogy sikerült olyan szerződést megírni, ami doktor úrnak is megfelel. Gyakorlatilag csak a rendelési idő került módosításra és a képviselő-testület határozata szükséges ahhoz, hogy ezt a szerződést aláírja.

**Nagy Ferenc képviselő**

Ez ügyben szeretnék annyit mondani, hogy nemrég beszéltem Burai József képviselővel és mondta, hogy nem fül problémával bement Ghassan doktorhoz. Eddig minden évbe ide jött, csak ki kell mosni a fülét. Ghassan doktor beküldte Egerbe, ahol úgy fogadták, hogy ez a körzeti orvos feladata. Rendben értem, hogy alá kell írnia, de nem lesz így jó, ha minden kisebb dologgal beküldi az embereket Egerbe. Milyen munka ez?

**Sári László polgármester**

Jelezni kell mindent. Ezt továbbítom felé. Korábban volt, hogy korábban jött fél órával és a rendelési idő is korábban ért véget és szóvá lett téve. Meg kell mindent beszélni.

**dr. Szász Kata jegyző**

Ami pozitívum, hogy augusztussal elindul a vérvétel.

**Sári László polgármester**

Akkor szavazhatunk? Aki támogatja ilyen formában a szerződést kérem, tegye fel a kezét!

Egyhangú igen.

**61/2022. (VI.28.) határozat**

Kerecsend Község Önkormányzatának Képviselő-testülete megtárgyalta és elfogadta DR. GHASSAN-MED Egészségügyi Szolgáltató Kft., képviseli Dr. Tarcheh Ghassan(szül.: Kotenia, Szíria 1963.04.05. anyja neve: Marrouch,Shellil, 3732 Kurityán, Kossuth u. 75.), háziorvosi tevékenységre és a praxis átvételére vonatkozó feladat ellátási szerződés tervezét. A Képviselő testület a megtárgyalt feltételek mellett szerződéskötési és aláírási jogosultsággal ruházta fel Sári László polgármestert.

Határidő: július 15.

Felelős: Sári László

**Sári László polgármester**

Még egy dolgot szeretnék. Igaz saját hatáskörben is eljárhatnék, de a képviselők beleegyezését kérném. Beának emellé a kitüntetés mellé nem jár semmiféle anyagi juttatás és én nettó 100 000 Ft jutalomban szeretném részesíteni a köztisztviselői napon. De akkor így a képviselő-testület támogatásával részesítenénk. Egy szavazást szeretnék kérni.

4 igen szavazat, 1 tartózkodás

**62/2022. (VI.24.) határozat**

Kerecsend Község Önkormányzatának Képviselő-testülete Kovácsné Békési Beatrix igazgatási előadó részére nettó 100.000 Ft jutalmat állapít meg, a Köztisztviselői Nap keretein belül átadásra kerülő kitüntetés alkalmából.

Határidő: július 15.

Felelős: Sári László

**Sári László polgármester**

Kérdés-észrevétel van-e még?

**Prokaj Milán képviselő**

Annyit szeretnék kérni – amennyiben lehetőség van rá – ha rendkívüli ülés van, ne egy fél nappal előtte derüljön már ki, nem mindig szerencsés ez. Lehet, hogy bedobják délbe a meghívót, de ha este 11 kor érek haza és olvasom el, nem szerencsés, nem biztos, hogy el tudom másnapra intézni a szabadra. Ezt valahogy próbáljuk már meg orvosolni, tudom eltelik az ülés az ember nélkül is, de legalább 2 nappal előtte jelezzetek már.

**Sári László polgármester**

Érthető. Nem kifogásként mondom, de sok olyan ügy van folyamatban, amiről nagyon gyorsan döntenünk kell.

**dr. Szász Kata jegyző**

Igazából azért is lett így kiküldve, mert szerettük volna, az egész anyagot kiküldeni a meghívóban szereplő napirendi pontokhoz, nem szerettünk volna csak egy üres meghívót kiküldeni. A napirendi pontok már megvoltak, viszont a pályázati anyagokhoz a dokumentumok az előtte lévő napon érkeztek meg, és úgy ment ki együtt a felolvasó lappal, határozati javaslattal. Annyira nem szerencsés mikor itt van kiosztva az anyag, szerettük volna, ha a testületi úgy kapja meg, hogy át is tudja nézni, megismerni a pályázatokat és így tud dönteni.

**Nagy Ferenc képviselő**

Korábban jegyző úr e-mailben kiküldte az anyagokat, így ez jó lenne most is.

**dr. Szász Kata jegyző**

Rendben, akkor így is kiküldjük.

**Forgácsné Román Rita alpolgármester**

Abban az esetben, ha rendkívüli testületi ülés lesz és gyorsan kell összehívni, egy telefonhívással jelezzetek, hogy ki lesz küldve az anyag, legalább egy 1,5-2 nappal előtte, ha megoldható! Köszönjük.

Annyit szeretnék még hozzátenni, hogy szombaton volt CsELE egészségnapja, kb 100 fő vett részt. Nagy dicséret illeti Szajkó Marikát és segítőit, hiszen szinte a semmiből hozták létre ezt a rendezvényt. Olyan szolgáltatásokat, olyan résztvevőket hoztak ide, ami nagyon jó volt minden résztvevő számára.

Sajnos nem túl szerencsés a mozgáskorlátozott feljáró, a kiskocsi többször is felakadt, ezt csak jelzésként szeretném mondani. Köszönöm.

**Sári László polgármester**

Ha nincs több kérdés – észrevétel, akkor köszönöm szépen a mai munkát, az ülést bezárom.

kmf.

Sári László dr. Szász Kata

polgármester jegyző